**ไอบูโพรเฟน**

**ความแรง <> มิลลิกรัมต่อ <> มิลลิลิตร**

**ชนิด<ยาน้ำแขวนตะกอน, ยาน้ำเชื่อม>**

**ชื่อการค้า <tradename>   
(<ชื่อการค้า>)**

1. **ยานี้คือยาอะไร**
   1. **ยานี้มีชื่อว่าอะไร**

* ยานี้มีชื่อว่า ไอ-บู-โพร-เฟน (ibuprofen)
* เป็นยาในกลุ่มยาต้านการอักเสบที่ไม่ใช่สเตอรอยด์   
  [เอ็น-เสด (NSAIDs)]
  1. **ยานี้ใช้เพื่ออะไร**
     + ใช้เพื่อบรรเทาอาการปวด หรือลดการอักเสบ ที่เกิดขึ้นจากโรคหรืออาการต่อไปนี้ เช่น
     + โรคข้ออักเสบรูมาตอยด์ โรคข้อเสื่อม
     + เอ็นอักเสบ กล้ามเนื้ออักเสบ ปวดหลังส่วนล่าง กระดูกหักหรือกระดูกเคลื่อน
     + อาการปวดช่วงมีประจำเดือน
     + อาการปวดหลังจากผ่าตัด
     + อาการปวดหู ปวดหัว ปวดฟัน
     + ใช้เพื่อลดไข้ เช่น ไข้หลังฉีดวัคซีน
     + ใช้เพื่อบรรเทาอาการของโรคหวัดและไข้หวัดใหญ่

1. **ข้อควรรู้ก่อนใช้ยา**
   1. **ห้ามใช้ยานี้เมื่อไร**
      * เคยแพ้ยานี้ หรือส่วนประกอบของยานี้
      * กำลังตั้งท้องที่มีอายุครรภ์มากกว่า 6 เดือน
      * วางแผนจะตั้งท้อง หรืออยู่ระหว่างให้นมลูก
      * มีอาการหอบหืด ลมพิษ หรือโพรงจมูกอักเสบแบบเฉียบพลัน จากการแพ้ยาแอสไพริน หรือ ยาอื่นในกลุ่มต้านการอักเสบที่ไม่ใช่สเตอรอยด์
      * อายุน้อยกว่า 3 เดือน

**2.1 ห้ามใช้ยานี้เมื่อไร (ต่อ)**

* + - มีภาวะขาดน้ำอย่างรุนแรง จากการอาเจียนหรือท้องเสียเป็นเวลานาน
    - มีเลือดออกในสมอง หรือมีเลือดออกในอวัยวะอื่น
    - เป็นโรคไข้เลือดออก
  1. **ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* + - เป็นโรคหอบหืด
    - เคยมีอาการเลือดออกหรือมีแผลทะลุในกระเพาะอาหารหรือลำไส้
    - มีอาการแสบร้อนกลางอก อาหารไม่ย่อย
    - ความดันโลหิตสูง หรือ โรคเบาหวาน
    - โรคหัวใจ โรคไต หรือ โรคตับ
    - มีแนวโน้มที่จะเลือกออกได้ง่ายหรือมีปัญหาเกี่ยวกับเม็ดเลือดอื่น ๆ หรือสงสัยว่าจะเป็นโรคไข้เลือดออก  หรือเกล็ดเลือดผิดปกติจากสาเหตุอื่น ๆ
    - มีภาวะบวมน้ำ
    - เป็นโรคเอสแอลอี
    - เป็นโรคอีสุกอีใส
    - อาการติดเชื้อร่วมกับมีไข้
    - ถ้าใช้ยานี้ขนาดสูงติดต่อกันเป็นเวลานาน อาจเพิ่มความเสี่ยงของการการตีบตันของหลอดเลือดสมองและหลอดเลือดหัวใจ และอาการมองเห็นไม่ชัด
    - กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้ เช่น ยาวาร์ฟาริน ยาต้านการแข็งตัวของเลือด ยาที่มีผลต่อการเกาะกลุ่มกันของเกล็ดเลือด

**“แต่หากท่านไม่แน่ใจว่ามีภาวะหรือใช้ยาเหล่านี้อยู่   
โปรดปรึกษาแพทย์หรือเภสัชกร”**

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **วิธีใช้ยา**
   1. **ขนาดและวิธีใช้**
      * ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
      * กินยานี้พร้อมอาหารหรือหลังอาหารทันที   
        แล้วดื่มน้ำตามมาก ๆ
      * เขย่าขวดก่อนเทยา
   2. **หากลืมกินยาควรทำอย่างไร**
      * ให้กินยาทันทีที่นึกได้ แต่ถ้าใกล้เวลาของมื้อต่อไป  
        ให้รอกินยาของมื้อต่อไป และห้ามกินยาเพิ่มเป็น 2 เท่า
   3. **ถ้ากินยาเกินขนาดที่แนะนำควรทำอย่างไร**
      * ให้สังเกตอาการอย่างใกล้ชิด หากมีอาการผิดปกติที่รุนแรง เช่น คลื่นไส้ อาเจียน ปวดท้อง ปวดหัว เวียนหัว อ่อนล้า ง่วงซึม สับสน มีอาการชัก ให้นำส่งโรงพยาบาลทันที
2. **ข้อควรปฏิบัติระหว่างใช้ยา**

* ควรปรึกษาแพทย์หากต้องใช้ยานี้ติดต่อกันเกิน 3 วัน หรืออาการไม่ดีขึ้น
* ระมัดระวังการขับขี่ยานยนต์ หรือทำงานกับเครื่องจักร หรือทำงานที่เสี่ยงต่อการพลัดตกจากที่สูง เพราะยานี้อาจทำให้ เพราะยานี้อาจจะทำให้ เวียนหัว ง่วงซึม เหนื่อยล้า หรือ มองเห็นไม่ชัด
* หลีกเลี่ยงการดื่มเหล้าหรือเครื่องดื่มที่มีแอลกอฮอล์ระหว่างใช้ยานี้
* แจ้งแพทย์หรือทันตแพทย์ว่ากำลังใช้ยานี้หากต้องผ่าตัดหรือทำฟัน
* ไม่ควรใช้ยานี้ร่วมกับยาอื่นในกลุ่มต้านการอักเสบที่ไม่ใช่สเตอรอยด์

1. **อันตรายที่อาจเกิดจากยา**
   1. **อาการที่ต้องหยุดยาแล้วไปพบแพทย์ทันที**
      * ลมพิษ บวมที่ใบหน้า เปลือกตา ริมฝีปาก
      * หน้ามืด เป็นลม แน่นหน้าอก หายใจลำบาก
      * ผื่นแดง ตุ่มพอง ผิวหนังลอก หรือมีจ้ำตามผิวหนัง
      * อาเจียนเป็นเลือดสดหรือสีน้ำกาแฟ อุจจาระสีดำคล้ายยางมะตอย
      * หัวใจเต้นเร็วผิดปกติ มองเห็นไม่ชัด หนาวสั่นรุนแรง
      * ขาบวมหรือข้อเท้าบวมโดยมีน้ำหนักเพิ่มขึ้นอย่างผิดปกติ
      * ตัวเหลือง ตาเหลือง ปัสสาวะสีเข้มผิดปกติ
      * ปวดหัวอย่างรุนแรง ไข้สูง คอแข็งเกร็ง
      * หูหนวกหรือได้ยินลำบาก ได้ยินเสียงผิดปกติในหู

**“ให้หยุดยา แล้วไปพบแพทย์ทันที”**

* 1. **อาการที่****ไม่จำเป็นต้องหยุดยา   
     แต่ถ้ามีอาการรุนแรง ให้ไปพบแพทย์**
     + คลื่นไส้ อาเจียน ปวดท้อง แสบร้อนกลางอก
     + ท้องเสีย ท้องผูก เบื่ออาหาร
     + ปวดหัว เวียนหัว ง่วงนอน ง่วงซึม
     + อาหารไม่ย่อย แสบร้อนกลางอก คลื่นไส้ ปวดท้อง
     + ท้องเสียหรือท้องผูก ท้องอืด อาเจียน

**“ไม่จำเป็นต้องหยุดยา   
แต่ถ้ามีอาการรุนแรง ให้ไปพบแพทย์”**

1. **ควรเก็บยานี้อย่างไร**

* เก็บยาไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

1. **ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ไอบูโพรเฟน
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>